cyanic-selkie/wikianc huggingface dataset:
रायगंज विश्वविद्यालय
शासन
रायगंज विश्वविद्यालय के कुलपति विश्वविद्यालय के मुख्य कार्यकारी अधिकारी हैं। अनिल भुइमाली विश्वविद्यालय के वर्तमान कुलपति हैं।
भोजो, असम
भोजो (Bhojo) भारत के असम राज्य के चराईदेव ज़िले में स्थित एक गाँव है। यहाँ एक रेलवे स्टेशन है।
शीतलनाथ मंदिर, जैसलमेर
संभवनाथजी मंदिर से सटा हुआ शीतलनाथ जी मंदिर है। इस मंदिर का रंगमंडप तथा गर्भगृह बहुत ही सटे हुए बने होने के कारण एक ही रचना प्रतीत होता है। मंदिर में सुंदर पत्थर की पच्चीकारी की गई है। इस मंदिर में नौ खण्डा पार्श्वनाथ जी व एक ही प्रस्तर में २४ तीर्थकार की प्रतिमाएँ दर्शनीय हैं।
लद्दाख प्रशासन
केंद्रशासित प्रदेश लद्दाख का प्रशासन भारतीय केंद्रशासित प्रदेश लद्दाख और उसके दो जिलों पर शासन करने वाला प्राधिकरण है। इस प्रशासन का नेतृत्व भारत के राष्ट्रपति द्वारा नियुक्त एक लेफ्टिनेंट गवर्नर करते हैं जो भारत की केंद्रीय सरकार की ओर से कार्य करते हैं। लद्दाख में निर्वाचित विधान सभा नहीं है। ।  लद्दाख के दोनों जिले अपनी-अपनी स्वायत्त जिला परिषद-लेह स्वायत्त पहाड़ी विकास परिषद और कारगिल स्वायत्त पहाड़ी विकास परिषद का चुनाव करते हैं, जिनके पास कई घरेलू मामलों से सम्बन्धित अधिकार हैं। ।
मिक नेवेल
माइकल नेवेल (25 फ़रवरी 1965 के जन्म ब्लैकबर्न, लैंकाशिर, इंग्लैंड) और एक सेवानिवृत्त नॉटिंघमशायर काउंटी क्रिकेट क्लब क्रिकेट के वर्तमान निदेशक अंग्रेजी क्रिकेटर।
मिक नेवेल West Bridgford व्यापक स्कूल में शिक्षित और दाएं हाथ के बल्लेबाज लेग ब्रेक गेंदबाज और कभी कभी विकेटकीपर के रूप में 1984 और 1992 के बीच नॉटिंघमशायर प्रतिनिधित्व किया था। उन्होंने 1987 में अपने काउंटी टोपी से सम्मानित किया गया था और 1999 में एक लाभ उसका सबसे अच्छा मौसम 1987 में था जब उन्होंने 39.03 की औसत से 1,054 प्रथम श्रेणी रन बनाए
उन्होंने कहा कि 1992 में 2 एकादश के मैनेजर और कप्तान नियुक्त किया गया था और 2002 में 1 इलेवन के कोच के लिए प्रोत्साहित किया गया था वह 2005 और 2010 में काउंटी चैम्पियनशिप खिताब के लिए क्लब का नेतृत्व किया है, काउंटी चैम्पियनशिप 2 डिवीजन 2004 के रूप में अच्छी तरह के रूप में 2011 में 2 इलेवन ट्रॉफी में खिताब। क्लब टेस्ट क्रिकेट के लिए युवा क्रिकेटरों का उत्पादन करने के लिए जारी रखा है।
आचार्य विश्वबन्धु शास्त्री
आरम्भिक जीवन
आचार्य विश्वबन्धु जी को उनके माता पिता का दिया हुआ नाम चमन लाल था। बालक चमन लाल का जन्म 30 सितम्बर, 1897 में सरगोधा जिला के भेरा नामक गांव में हुआ। आजकल यह स्थान पाकिस्तान में है। इनके पूज्य पिता जी का नाम राम लुभाया (दिलशाद) था जो कश्मीर राज्य के पुलिस विभाग में नौकरी करते थे। बालक चमनलाल माता के पास ही रहते थे। इनकी माता धार्मिक वृत्ति और सरल स्वभाव की थीं। माता का प्रभाव इन पर भी पड़ा, इनकी प्रवृत्ति भी धार्मिक बनती गई। इनका बाल्यावस्था में ही भेरा में चल रहे आर्यसमाज से सम्पर्क हो गया, अतः इन पर आर्यसमाज का प्रभाव पड़ना स्वाभाविक था। भेरा में एक कृपाराम ऐंग्लो संस्कृत हाई स्कूल तथा गवर्नमेण्ट हाई स्कूल भी था। बालक चमनलाल ने गवर्नमेण्ट हाई स्कूल की अपेक्षा आर्यसमाज के स्कूल में पढ़ना ही उचित समझा। बालक चमनलाल अवस्था में छोटे पर बुद्धि में सबसे प्रखर थे। उसकी कुशाग्रबुद्धि की प्रायः सभी प्रशंसा करते, इसका फल यह हुआ कि उसका प्रभाव अपने सहपाठियों पर अच्छी तरह पड़ने लगा और वह छोटी सी अवस्था में ही छात्रों की श्रद्धा के पात्र बन गये। धीरे-धीरे उन्होंने स्वामी दयानन्द सरस्वती जी के साहित्य को पढ़ लिया, और अपने साथियों को भी पढ़ाना प्रारम्भ कर दिया। समय मिलने पर अपने साथियों को साथ लेकर कहीं नगर से बाहर जाकर बैठते और चर्चा भी करते। धीरे धीरे चमनलाल का प्रभाव दूसरे स्कूल के छात्रों पर भी पड़ने लगा। उनके मार्ग दर्शन में गवर्नमेण्ट हाई स्कूल और आर्य समाजीय स्कूल के छात्रों ने मिल कर 'धर्म रक्षा' नामक एक सभा भी चलाई।
शिक्षा
बालक चमनलाल पूरे साल आर्यसमाज मन्दिर में सांयकाल के समय सत्यार्थप्रकाश की कथा सुनाया करते थे। अवस्था में छोटे, ज्ञान में बड़े चमनलाल के द्वारा जब कथा की जाती तो छोटे बड़े तथा हाई स्कूल के छात्र भी आकर कथा सुना करते थे। अभी वे पढ़ ही रहे थे कि उनकी माता का स्वर्गवास हो गया। पिताजी भेरा से दूर कश्मीर में नौकरी करते थे। इतना होने पर भी बालक चमनलाल विचलित नहीं हुए और अपने परिश्रम से 1913 में मैट्रिक परीक्षा अच्छे अंकों में उत्तीर्ण की। उस समय अच्छे छात्रों को छात्रवृत्ति मिला करती थी। बालक चमन लाल को भी छात्रवृत्ति मिली और वे पढ़ने के लिए लाहौर चले गए। उस समय लाहौर सभी तरह से अच्छा माना जाता था। वह शिक्षा तथा आर्यसमाज का केन्द्र था। अब बालक चमनलाल युवक हो गये और उन्होंने वहां डी.ए.वी. काॅलेज में इण्टर कक्षा में प्रवेश लिया, संस्कृत, भौतिकी तथा रसायन विज्ञान जैसे विषयों को पढ़ाई के लिए चुना। इण्टरमीडिएट उत्तीर्ण करने के बाद उन्होंने बी.ए. में विज्ञान विषयों को छोड़कर आर्ट्स ले लिया। साथ में संस्कृत विषय भी रखा।
युवक चमन लाल अपनी दिनचर्या के अनुसार कार्य करते, काॅलेज जाते, अच्छे छात्रों के साथ सम्पर्क बनाये रखते, नित्यप्रति आर्य समाज मन्दिर भी जाया करते। इसी समय महात्मा हंसराज जी भी शिक्षा विभाग से मुक्त हुए थे। महात्मा हंसराज जी डी.ए.वी.कालेज के प्रधानाचार्य थे। पर जब तक युवक चमन लाल जी बी.ए. में पहुंचे, तब तक महात्मा हंसराज काॅलेज के प्रिंसिपल पद से मुक्त हो कर डी.ए.वी. काॅलेज प्रबन्धक सभा के प्रधान बन गए थे। अब महात्मा हंसराज जी के पास प्रशासन का उतना भार नहीं था जितना प्रिंसिपल के समय, अब वे छात्रों से मिलते जुलते, उनके साथ आर्य समाज की बातें करते, नियमित रूप से अनारकली के आर्य समाज और छात्रावास में छात्रों द्वारा संचालित आर्य युवक समाज के साप्ताहिक सत्संगों में जाया करते। वे काॅलेज के अच्छे छात्रों की खोज में रहते, जो छात्र उन्हें वैदिक, धार्मिक तथा सामाजिक तौर पर अच्छा लगता उसमें और भी आर्य समाज की भावना भरते। ऐसी स्थिति में युवक चमनलाल भी उनकी दृष्टि से कैसे ओझल रह सकते थे। साथ ही स्वयं युवक चमनलाल भी उनके प्रभाव से प्रभावित हुए बिना कैसे रहते।
युवक चमनलाल से न केवल जूनियर विद्यार्थी ही प्रभावित होते थे अपितु उनके प्रतिभाशाली व्यक्तित्व, बुद्धिकौशल, ज्ञानराशि तथा आर्य समाज के प्रति गहरी पैठ के कारण सीनियर विद्यार्थी भी प्रभावित हुए बिना नहीं रह सकते थे। उनके प्रति उनसे बड़े विद्यार्थियों का भी बड़ा आदर भाव था। उनको छात्रावास में भी बड़े आदर से देखा जाता था।आचार्य जी ने इण्टर परीक्षा उŸार्ण करके बी.ए.में प्रवेश लिया। बी.ए.में भी आपने छात्रवृत्ति प्राप्त की अच्छे अंक ले कर बी.ए.परीक्षा उत्तीर्ण की। एम.ए.में आपने अपना प्रिय विषय संस्कृत ही चुना। उस समय पंजाब विश्वविद्यालय (लाहौर) के ओरियण्टल काॅलेज के प्रिंसिपल डा.ए.सी. वुल्नर थे। वे आचार्य विश्वबन्धु जी के वैदुष्य तथा रुचिपूर्ण अध्ययन से अच्छे प्रभावित थे। विश्वबन्धु जीअपनी प्रतिभा के कारण डा. वुल्नर के अति प्रिय छात्र हो गए। आचार्य विश्वबन्धु ने 1919 में एम.ए. संस्कृत परीक्षा सबसे अधिक अंक लेकर उत्तीर्ण की। इतने अंक प्राप्त किए कि पिछले सभी रिकार्ड तोड़ दिए। डा. वुल्नर आचार्य जी से इतने प्रसन्न तथा प्रभावित हुए कि उन्होंने स्टेट स्कालरशिप (सरकारी छात्रवृत्ति) के लिए विश्वबन्धु जी के नाम की संस्तुति की। आचार्य जी को वह विशिष्ट छात्रवृत्ति दे दी गई। वह छात्रवृत्ति तीन सौ रुपये मासिक की थी। यह तीन सौ रुपयों की छात्रवृत्ति उस समय के छात्रों के लिए एक विशिष्ट सम्मान था। चार साल तक विलायत में यह छात्रवृत्ति मिलनी थी। विश्वबन्धु जी को इस प्रकार की विशिष्ट छात्रवृत्ति के प्राप्त होने से कोई प्रसन्नता नहीं हुई और उन्होंने एक क्षण में ही ऐसी छात्रवृत्ति को लेने से नम्रतापूर्वक मना कर दिया। उन्होंने डा. वुल्नर का बडे़ विनम्र भाव से धन्यवाद करते हुए कहा कि मैं अपने जीवन के गुरु महात्मा हंसराज जी की अनुमति प्राप्त कर ही इस आदरमयी छात्रवृत्ति को ग्रहण कर सकता हूं। महात्मा हंसराज जी आचार्य विश्वबन्धु का भाव समझ गए और उन्होंने भी उनके द्वारा छात्रवृत्ति ग्रहण न करने की भावना की सराहना की।
आप विलायत तो नहीं गए पर उन्होंने 1920 में पंजाब विश्वविद्यालय से शास्त्री परीक्षा उत्तीर्ण की। उस परीक्षा में भी आप सर्वप्रथम रहे। उस समय महात्मा हंसराज जी डी.ए.वी. काॅलेज के लिए एक इस प्रकार के प्राध्यापकों का मण्डल तैयार कर रहे थे जो साधारण जीवन निर्वाह पर आजीवन सदस्य बन जाये। चुने हुए इन युवकों को 25 वर्ष तक काॅलेज में पढ़ाने का व्रत लेना पड़ता था। चमनलाल से विश्वबन्धु-महात्मा हंसराज जी ने विश्वबन्धु जी को भी आजीवन सदस्य के रूप में चुन लिया। आचार्य विश्वबन्धु ने डी.ए.वी. काॅलेज की आजीवन सदस्यता स्वीकार करने से पूर्व महात्मा जी के सामने विनम्र भाव से कहा था कि मैं काॅलेज की आजीवन सदस्यता काॅलेज में पढ़ाने के लिए नहीं अपितु पंजाब विश्वविद्यालय से चलाये जाने वाली शास्त्री आदि श्रेणियों के स्थान पर अपनी ही परीक्षाओं को प्रारम्भ करने के लिए ले रहा हूं। युवक चमन लाल का यह एक साहसिक कदम था। इससे पहले शास्त्री आदि की संस्कृत श्रेणियां डी.ए.वी. काॅलेज के कुछ दूरी पर चलती थीं। युवक चमन लाल ने उसी स्थान पर डी.ए.वी. काॅलेज प्रबन्धकर्त्री सभा के तत्त्वावधान में विशारद, शास्त्री के स्थान पर स्वतन्त्र रूप से विद्यावाचस्पति इत्यादि उपाधि दिए जाने वाली श्रेणियों को चलाने की प्रतिज्ञा की, इस प्रतिज्ञा के साथ ही भीष्म पितामह के समान आजीवन ब्रह्मचारी रहने की भी प्रतिज्ञा की। सभी को यह बहुत अच्छा लगा और युवक चमन लाल की बात मान ली गई। यह बात 1921 वैसाखी के शुभ दिन की है। उसी दिन से चमन लाल ने अपना नाम 'विश्वबन्धु' रख लिया। उसी दिन से नवीन परिपाटी के आधार पर श्रेणियां चलाने के लिए ‘दयानन्द ब्राह्म महाविद्यालय’ नामक संस्था को प्रारम्भ कर दिया गया। विश्वबन्धु उसके प्रथम आचार्य बने।
मान्ना दे
मन्ना डे (असमिया: মান্না দে "मन्ना दे"; 1 मई 1919 - 24 अक्टूबर 2013), जिन्हें प्यार से मन्ना दा के नाम से भी जाना जाता है, फिल्म जगत के एक सुप्रसिद्ध भारतीय पार्श्व गायक थे। उनका वास्तविक नाम प्रबोध चन्द्र डे था, जो पुरन चन्द्र डे के बेटे थे। पश्चिम बंगाल में एक फ़िल्म बनी थी - चारन कबि मुकुन्दादास; मुकुन्दादास का मूल नाम था यजनेश्वर डे ,जो गुरुदयाल डे के बेटे थे (बंगाल मे चारन लोग के नाम के साथ डे जुडता है)। मन्ना दा ने सन् 1942 में फ़िल्म तमन्ना से अपने फ़िल्मी कैरियर की शुरुआत की और 1942 से 2013 तक लगभग 3000 से अधिक गानों को अपनी आवाज दी। मुख्यतः हिन्दी एवं बंगाली फिल्मी गानों के अलावा उन्होंने अन्य भारतीय भाषाओं में भी अपने कुछ गीत रिकॉर्ड करवाये।
भारत सरकार ने उन्हें 1971 में पद्म श्री, 2005 में पद्म भूषण एवं 2007 में दादासाहेब फाल्के पुरस्कार से सम्मानित किया।
प्रारम्भिक जीवन
मन्ना दा का जन्म कलकत्ता (वर्तमान कोलकाता) में 1 मई 1919 को महामाया व पूरन चन्द्र डे के यहाँ हुआ था। उन्होंने अपनी प्रारम्भिक शिक्षा इन्दु बाबुर पाठशाला से पूरी करने के पश्चात स्कॉटिश चर्च कॉलेज में प्रवेश लिया। कॉलेज के दिनों वे कुश्ती और मुक्केबाजी जैसी प्रतियोगिताओं में खूब भाग लेते थे। उनके पिता उन्हें वकील बनाना चाहते थे। उन्होंने विद्यासागर कॉलेज से स्नातक किया। कुश्ती के साथ मन्ना फुटबॉल के भी काफी शौकीन थे। संगीत के क्षेत्र में आने से पहले इस बात को लेकर लम्बे समय तक दुविधा में रहे कि वे वकील बनें या गायक। आखिरकार अपने चाचा कृष्ण चन्द्र डे से प्रभावित होकर उन्होंने तय किया कि वे गायक ही बनेंगे।
मन्ना डे ने संगीत की प्रारम्भिक शिक्षा अपने चाचा केoसीo डे से हासिल की। उनके बचपन के दिनों का एक दिलचस्प वाकया है। उस्ताद बादल खान और मन्ना डे के चाचा एक बार साथ-साथ रियाज कर रहे थे। तभी बादल खान ने मन्ना डे की आवाज सुनी और उनके चाचा से पूछा - "यह कौन गा रहा है?" जब मन्ना डे को बुलाया गया तो उन्होंने उस्ताद से कहा - "बस ऐसे ही गा लेता हूँ।" लेकिन बादल खान ने मन्ना डे की छिपी प्रतिभा को पहचान लिया। इसके बाद वह अपने चाचा से संगीत की शिक्षा लेने लगे। मन्ना डे 40 के दशक में अपने चाचा के साथ संगीत के क्षेत्र में अपने सपनों को साकार करने के लिये मुंबई आ गये। और फिर यहीं के होकर रह गये। वह जुहू विले पार्ले में रहते थे।
व्यक्तिगत जीवन
18 दिसम्बर 1953 को केरल की सुलोचना कुमारन से उनकी शादी हुई। उनकी दो बेटियाँ हैं: शुरोमा और सुमिता। शुरोमा का जन्म 19 अक्टूबर 1956 तथा सुमिता का जन्म 20 जून 1958 को हुआ। उनकी पत्नी सुलोचना, जो कैंसर से पीड़ित थी, की मृत्यु बंगलोर में 18 जनवरी 2012 को हुई। अपने जीवन के पचास वर्ष से ज्यादा मुम्बई में व्यतीत करने के बाद मन्ना डे अन्तत: कल्याण नगर बंगलोर में जा बसे। इसी शहर में उन्होंने अन्तिम साँस ली।
यादगार बातें
1943 में फिल्म तमन्ना में बतौर प्लेबैक सिंगर उन्हें सुरैया के साथ गाने का मौका मिला। हालांकि इससे पहले वह फिल्म रामराज्य में कोरस के रूप में गा चुके थे। दिलचस्प बात है कि यही एक एकमात्र फिल्म थी, जिसे राष्ट्रपिता महात्मा गांधी ने देखा था। मन्ना डे केवल शब्दो को ही नहीं गाते थे, बल्कि अपने गायन से शब्द के पीछे छिपे भाव को भी खूबसूरती से सामने लाते थे। शायद यही कारण है कि प्रसिद्ध हिन्दी कवि हरिवंश राय बच्चन ने अपनी अमर कृति मधुशाला को स्वर देने के लिये मन्ना डे का चयन किया। सन् 1961 में संगीत निर्देशक सलिल चौधरी के संगीत निर्देशन में फिल्म काबुलीवाला की सफलता के बाद मन्ना डे शोहरत की बुलन्दियों पर जा पहुँचे। आवारा में उनके द्वारा गाया गीत "तेरे बिना चाँद ये चाँदनी!" बेहद लोकप्रिय हुआ। इसके बाद उन्हें बड़े बैनर की फिल्मों में अवसर मिलने लगे। "प्यार हुआ इकरार हुआ" (श्री 420), "ये रात भीगी-भीगी" (चोरी-चोरी), "जहाँ मैं जाती हूँ वहीं चले आते हो" (चोरी-चोरी), "मुड़-मुड़ के ना देख मुड़-मुड़ के!" (श्री 420) जैसे अनेक सफल गीतों में उन्होंने अपनी आवाज दी।
गीत एवं टिप्पणियाँ
मन्ना डे को कठिन गीत गाने का शौक था। उनके गाये गीत हर तबके में काफी लोकप्रिय हुए। "लागा चुनरी में दाग, छुपाऊँ कैसे?", "पूछो न कैसे मैंने रैन बितायी!", "सुर ना सजे, क्या गाऊँ मैं?", "जिन्दगी कैसी है पहेली हाय, कभी ये हँसाये कभी ये रुलाये!", "ये रात भीगी भीगी, ये मस्त नज़ारे!", "तुझे सूरज कहूँ या चन्दा, तुझे दीप कहूँ या तारा!" या "तू प्यार का सागर है, तेरी इक बूँद के प्यासे हम" और "आयो कहाँ से घनश्याम?" जैसे गीत ही नहीं, उनके गाये "यक चतुर नार, बड़ी होशियार!", " यारी है ईमान मेरा, यार मेरी जिन्दगी!", "प्यार हुआ इकरार हुआ", "ऐ मेरी जोहरा जबीं!" और "ऐ मेरे प्यारे वतन!" जैसे गीत भी लोगों की जबान पर आज भी चढ़े हुए हैं।
गायकी को लेकर मन्ना डे के मन में अपार श्रद्धा थी। किसी भी निर्माता को यदि अपनी फिल्म में शास्त्रीय गीत गवाना होता था तो वह सिर्फ मन्ना डे को ही साइन करता था। 1968 में रिलीज हुई फिल्म पड़ोसन के एक गाने ("इक चतुर नार बड़ी होशियार") की रिकॉर्डिग हो रही थी तो किशोर कुमार, जिन्हें सरगम बिलकुल नहीं आती थी और मन्ना डे, जो इसके मास्टर थे, के बीच इस बात को लेकर खींचतान हो गयी। निर्माता ने कहा कि इसे वैसा ही गाना है जैसा गीतकार राजेन्द्र कृष्ण ने लिखा है। किशोर कुमार तो गाने के लिये तैयार हो गये परन्तु मन्ना डे ने गाने से मना कर दिया। वे अड़ गये और कहा "मैं ऐसा हरगिज नहीं करूँगा। मैं संगीत के साथ मजाक नहीं कर सकता।" खैर किसी तरह मन्ना की बात मान ली गयी और गीत की रिकॉर्डिग शुरू हुई। परन्तु उन्होंने सारा गाना क्लासिकी अन्दाज़ में ही गाया। लेकिन जब किशोर कुमार ने गलत अन्दाज वाला नोटेशन गायकी के अन्दाज में गाया, तो मन्ना चुप हो गये और कहा - "यह क्या है? यह कौन सा राग है?" इस पर हास्य अभिनेता महमूद ने उन्हें समझाया - "सर! सीन में कुछ ऐसा ही करना है, इसलिये किशोर दा ने ऐसे गाया।" मगर मन्ना दा इसके लिये तैयार नहीं हुए। किसी तरह उन्होंने अपने हिस्से का गीत पूरा किया लेकिन वह सब नहीं गाया जो उन्हें पसन्द नहीं था।
उनके कुछ और प्रसिद्ध गीत इस प्रकार हैं-
चलचित्र विवरण
• 5
सम्मान
सन् 1969 में फिल्म मेरे हुजूर के लिये सर्वश्रेष्ठ पार्श्वगायक, 1971 में बंगला फिल्म निशि पदमा और 1970 में प्रदर्शित फिल्म मेरा नाम जोकर में सर्वश्रेष्ठ पार्श्वगायन के लिये फ़िल्मफ़ेयर पुरस्कार से सम्मानित किये गये। भारत सरकार ने मन्ना डे को फिल्मों में उल्लेखनीय योगदान के लिये सन् 1971 में पद्म श्री सम्मान और 2005 में पद्म भूषण पुरस्कार से सम्मानित किया। इसके अतिरिक्त सन् 2004 में रवीन्द्र भारती विश्वविद्यालय ने उन्हें डी॰लिट्॰ की मानद उपाधि दी। फिल्मों में उनके उल्लेखनीय योगदान को देखते हुए सन् 2007 में उन्हें फिल्मों का सर्वोच्च सम्मान दादासाहेब फाल्के पुरस्कार प्रदान किया गया।
आत्मकथा
मन्ना डे पार्श्वगायक तो थे ही उन्होंने बांग्ला भाषा में अपनी आत्मकथा भी लिखी थी जो बाँग्ला के अलावा अन्य भाषाओं में भी छपी। उनकी जीवनी को लेकर अन्य लेखकों ने भी पुस्तकें लिखीं। प्रकाशित पुस्तकों का विवरण इस प्रकार है-
वृत्तचित्र
मन्ना डे के जीवन पर आधारित "जिबोनेरे जलासोघोरे" नामक एक अंग्रेज़ी वृत्तचित्र 30 अप्रैल 2008 को नंदन, कोलकाता में रिलीज़ हुआ। इसका निर्माण "मन्ना डे संगीत अकादमी द्वारा" किया गया। इसका निर्देशन किया डॉ॰ सारूपा सान्याल और विपणन का काम सम्भाला सा रे गा मा (एच.एम.वी) ने।
निधन
8 जून 2013 को सीने में संक्रमण के बाद उन्हें बंगलोर के एक अस्पताल के गहन चिकित्सा कक्ष में भर्ती कराया गया। 9 जून 2013 को अचानक उनकी मौत की खबर आयी, किन्तु चिकित्सकों ने कहा कि वे अभी जिन्दा हैं और उनकी स्थिति स्थिर बनी हुई है। संक्रमण से बचाने हेतु वेन्टिलेटर पर गहन चिकित्सकीय परीक्षण किये जा रहे हैं। 9 जुलाई 2013को उनका स्वास्थ्य ठीक हो गया था और चिकित्सकों द्वारा सूचना दी गयी कि उन्हें वेन्टिलेटर से हटा दिया गया है। उन्हें साँस में तकलीफ के साथ गुर्दे की भी समस्या थी। वह डायलिसिस के दौर से भी गुजर रहे थे। 24 अक्टूबर 2013 को सुबह 4 बजकर 30 मिनट पर शरीर के कई अंगों के काम न करने से अस्पताल में ही उनका देहान्त हो गया। अन्तिम समय में मन्ना डे के पास उनकी पुत्री शुमिता व दामाद ज्ञानरंजन देव मौजूद थे।
सुहाग (1994 फ़िल्म)
सुहाग 1994 की भारतीय हिन्दी एक्शन थ्रिलर नाटक फिल्म। इसको कुकू कोहली ने निर्देशित किया और मुख्य कलाकार अजय देवगन, अक्षय कुमार, करिश्मा कपूर और नगमा हैं। सुहाग 1994 की सबसे ज्यादा कमाई करने वाली बॉलीवुड फिल्मों में से एक थीं।
संक्षेप
कहानी अजय (अजय देवगन) और राज (अक्षय कुमार) के बारे में है जो एक ही कॉलेज में पढ़ रहे सबसे अच्छे दोस्त हैं। मधु (नगमा) और पूजा (करिश्मा कपूर) उनकी संबंधित गर्लफ्रेंड्स हैं। राज एक अमीर परिवार से है। वह अपने चाचा के साथ रहता है क्योंकि उसके पिता (दलीप ताहिल) दूसरे शहर में रहते हैं। अजय शर्मा अपनी विधवा मां आशा (अरुणा ईरानी) के साथ बॉम्बे में रहता है। राज अजय की मां को अपनी मां के रूप में मानता है और वे भाई की भाँति रिश्ते में रहते हैं। कॉलेज से स्नातक होने के बाद, राज के मामा ने अजय से अपना जन्म प्रमाण पत्र लाने के लिए कहा ताकि वह अपना पासपोर्ट बना सके और कनाडा में अपने लिए काम ढूंढ सके। अजय अपना जन्म प्रमाण पत्र की तलाश में घर जाता है। उसे पता लगता है कि उसका असली नाम अजय मल्होत्रा है और उसके पिता डॉ रवि मल्होत्रा (रोमेश शर्मा) अभी भी जिंदा हैं।
उन्हें मरीज के अंगों को चुरा लेने के लिए जेल में जीवन भर की सजा दी गई है। अजय को पता लगता है कि उसके पिता को अस्पताल के मालिक राय बहादुर (सुरेश ओबेरॉय) द्वारा फँसाया गया था। सच्चाई की खोज करने पर, राज और अजय राय बहादुर से लड़ने और अपने पिता को छुड़ाने के लिए जाते हैं। उनकी जाँच के दौरान यह पता चला कि राज के पिता जिनका नाम डॉ सिन्हा (दलीप ताहिल) है, राय बहादुर के अस्पताल का एक प्रमुख सदस्य भी है और अजय के पिता को फँसाने में शामिल था। इससे पहले कि वह अदालत जा सके, राय बाहदुर ने राज के पिता की हत्या कर दी। तब राज और अजय मुकदमे की तारीख पर अदालत में डॉ. सिन्हा की लाश लाए। वे एक भ्रम पैदा करते हैं कि डॉ सिन्हा अभी भी जीवित हैं और इसके द्वारा उन्होंने राय बहादुर पर उँगली से इशारा किया। गुस्से में राय बहादुर उसे अदालत में गोली मारने की कोशिश करता है। तब अजय और राज ने उसे इमारत से फेंक दिया जिसमें वह मर गया।
रक्तचापमापी
रक्तचापमापी यह रक्तचाप को मापने के लिए एक उपकरण है, जिसमें साधारणतः एक स्फीतयोग्य रबड़ कफ़ होता है जो हाथ पर लगाया जाता है और एक मापन उपकरण के पार्श्व में पारा के एक स्तंभ से जुड़ा होता है, जिससे सिस्टोलिक और डायस्टोलिक रक्तचाप के निर्धारण किया जा सकता है। इसे कफ़ में दबाव को धीरे-धीरे बढ़ाकर और इसे धीरे-धीरे छोड़ते हुए किया जाता है।
प्रकार
१) साधारण रक्तचापमापी (मैनुअल रक्तचापमापी) - इसमें दाबमापी यंत्र के साथ-साथ एक आला की भी जरूरत पड़ती है। इन्हें प्रयोग करने वाला प्रशिक्षित होना जरूरी है अन्यथा गलत माप होने की आशंका होती है।
२) स्वचालित रक्तचापमापी (आटोमटिक) - ये सबकुछ (फुलाना, रक्त-संचार का अनुभव करना आदि) स्वयं करता है और रक्तचाप की माप बताता है। ये डिजिटल या यांत्रिक प्रकार के हो सकते हैं।
रक्तचाप
हृदय, जिसका अन्य अंगों से धमनियों द्वारा संबंध होता है, स्पंदन द्वारा रक्त का परिसंचरण कर, शारीरिक अंगों का पोषण करता हैं। धमनियाँ अपने लचीलेपन द्वारा रुधिर को आगे बढ़ाती हैं, परंतु चिंता, क्रोध, अतिपरिश्रम तथा अन्य मानसिक परिवर्तनों के कारण यह लचीलापन कम हो जाता है, जिससे रक्त प्रवाह में बाधा उत्पन्न हो जाती है। इसके फलस्वरूप धमनियों की दीवार पर रक्त का दबाव बढ़ जाता है। इसी को "उच्च रक्तचाप' कहते हैं। इस अवस्था में सिर घूमना, पलकों का भारीपन, चेहरे पर लाली, मानसिक विकृति, अरुचि, थकावट, क्षुधानाश इत्यादि लक्षण प्रकट होते हैं। इसी समय रक्तचाप का मापन करना चाहिए। रक्तचाप निम्नलिखित दो प्रकार का होता है :
(१) प्रकुंचन (Systolic) रक्तचाप अधिकतम रक्तचाप होता है, जो हृदय के आकुंचन काल के समय उत्पन्न होता है।
(२) अनुशिथिलन (Diastolic) रक्तचाप न्यूनतम रक्तचाप है, जो हृदय के प्रसार काल में उत्पन्न होता है।
प्रकुंचन रक्तचाप आयु के अनुसार निम्नलिखित होता है :
बाल्यावस्था ७५ से ९० श् मिलीमीटर
किशोरावस्था ९० से ११० मिलीमीटर
युवावस्था--- १०० से १२० मिलीमीटर
प्रौढ़ावस्था--- १२० से १३० मिलीमीटर
वृद्धावस्था--- १४० से १५० मिलीमीटर
आयु के अनुसार प्रकुंचन रक्तचाप निकालने के लिए सामान्यत: आयु में ९० जोड़ देते हैं। १६० से अधिक रक्तचाप विकृति का सूचक है। युवा व्यक्तियों में औसत अनुशिथिलन रक्तचाप ८० मिलीमीटर होता है और ४० वर्ष से अधिक आयु वाले व्यक्तियों में लगभब ९० मिलीमीटर होता है। भावावेश के कारण हृदय की गति तीव्र होने से रक्तचाप बढ़ता है। सब व्यक्तियों का रक्तचाप एक सा नहीं होता। एक ही व्यक्ति का रक्तचाप भी समय समय पर बदलता है। स्त्रियों का पुरुषों से कुछ कम होता है। भारी शरीरवाले व्यक्ति का रक्तचाप हलके भारवाले व्यक्ति से कुछ कम रहता है। कसरत करते समय कुछ बढ़ जाता है।
कुछ व्यक्तियों का रक्तचाप सामान्य रक्तचाप से कम रहता है। इसका किसी रोग से संबंध नहीं है। ऐसे व्यक्ति उच्च रक्तचापवाले व्यक्तियों से अधिक दीर्घजीवी पाए गए हैं, क्योंकि इनमें उस अति रुधिर तनाव की संभावना नहीं रहती, जिससे उच्च रक्तचापवाले व्यक्तियों की बहुधा मृत्यु होती है।
रक्तचाप मापन यंत्र
मलबंध, भावावेश, शारीरिक और मानसिक परिश्रम की अधिकता, रक्तवाहिनियों में रक्त की कमी, हृदय की शक्ति तथा रक्त वाहनियों के परिधीय (peripheral) प्रतिरोध में कमी, रक्त की सांद्रता, रक्तवाहिनियों की प्रत्यास्थता, रक्तवाहिनियों का आयतन, श्वास संबंधी परिणाम तथा शीत एव उष्णता की कमी बेशी से रक्तचाप में परिवर्तन होता है।
सूडेपल्लॆ (कर्नूलु)
सूडेपल्लॆ (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
त्यौर खास गाँव, कायमगंज (फर्रुखाबाद)
त्यौर खास कायमगंज, फर्रुखाबाद, उत्तर प्रदेश स्थित एक गाँव है।
धौला कुआं
धौला कुआं दिल्ली के रिंग मार्ग पर आने वाला एक बस स्टॉप है। धौला कुआं दिल्ली के रिंग मार्ग पर पड़ने वाला एक चौराहा है। इसे सरदार पटेल मार्ग काटता है। यह दिल्ली के इन्दिरा गान्धी हवाई अड्डे से मेट्रो रेल से जुड़ा है।
खोलकण्डी-अ०प०-२, यमकेश्वर तहसील
खोलकण्डी-अ०प०-२, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
नारायणा गांव
नारायणा गांव  दिल्ली का एक लाल डोरा गांव है। यह दिल्ली के रिंग मार्ग पर आने वाला एक बस स्टॉप भी है।
दरवाजा (2002 फ़िल्म)
दरवाजा कांति शाह द्वारा निर्देशित एक 2002 भारतीय कामुक हॉरर फिल्म है फिल्म ने मुख्य भूमिकाओं में अर्जुन माथुर और अनिल नागराथ का परिचय दिया था, हालांकि कोई क्रेडिट नहीं था। निर्देशक कांति शाह भी फिल्म पर दिखाई देते हैं।
डिस्कवरी और वितरण
दरवजा के उत्पादन के बारे में वास्तव में कुछ भी नहीं पता है, क्योंकि फिल्म में कोई श्रेय नहीं है और फिल्म के साथ कोई नाम सार्वजनिक रूप से नहीं जुड़ा हुआ है, दो श्रेयों को छोड़कर, जो शीर्षक है और कांति शाह द्वारा निर्देशित है। 2000 के दशक के पहले दर्जे के अस्तित्व का कोई भी ज्ञात रिकॉर्ड नहीं है, जब अल्ट्रा मीडिया एंड एंटरटेनमेंट ने इस फिल्म को डीवीडी पर वितरित किया था, जिसमें से दरवाजा  था।
दहिया
दहिया एक जाट और अहीर गोत्र है जो भारतीय राज्य राजस्थान, हरियाणा, पंजाब और पश्चिमी उत्तर प्रदेश में पाया जाता है।
स्वामी ओमानंद सरस्वती के अनुसार, हरियाणा और पश्चिमी उत्तर प्रदेश के अहीर और जाट विशेष रूप से गुड़गांव जिले के ताजपुर, दयालपुर गांवों और मेरठ जिले के ततारपुर गांव के निवासी दहिया परिवार के थे। संस्कृत शिलालेख में इस वंश कि नाम दधीचिक, दहियक या दधीच मिलता है। जोधपुर शहर से चार मील उत्तर किनसररिया गांव की पहाड़ी पर केवाय माता के मंदिर के सभामंडप में लगे हुए दहिया वंशी सामंत चच्च के वि सं 1058 के शिलालेख मे उक्त वंश की उत्पत्ति के विषय मे लिखा है। मुहणोत नैणसी ने पर्वतसर मे रहकर दहियो का वृत्तांत अपनी ख्यात के लिए संग्रहीत किया। उसने लिखा है कि दहियो का मूल निवास स्थान नासिक त्र्यंबक के पास होकर बहने वाली गोदावरी नदी के निकट थालरेनगढ था। दहियो के स्थान देरावर, पर्वतसर, सांवरा,घंटियाली, हरसोर, मारोठ थे। जालोर का गढ भी दहियो का बनाया हुआ माना जाता है।  <ref४
नज़र के सामने (1994 फ़िल्म)
नज़र के सामने 1994 में बनी हिन्दी भाषा की फिल्म है।
वडक्कानचेरी
वडक्कानचेरी (Wadakkanchery) भारत के केरल राज्य के त्रिस्सूर ज़िले में स्थित एक नगर है।
मिन्तडू नदी
मिन्तडू नदी (Myntdu River) भारत के मेघालय राज्य और पड़ोसी देश, बांग्लादेश, में बहने वाली एक नदी है। यह 1,420 मीटर की ऊँचाई पर जयन्तिया पहाड़ियों में उत्पन्न होती है, और पश्चिम जयन्तिया हिल्स ज़िले का मुख्यालय, जोवाई, इसके किनारे बसा हुआ है। फिर यह लेश्का से निकलती है जहाँ इसपर एक जलविद्युत परियोजना स्थापित है, और फिर बांग्लादेश में प्रवेश करती है, जहाँ इसे शारी नदी के नाम से जाना जाता है।
लोंगलेंग
लोंगलेंग (Longleng) भारत के नागालैण्ड राज्य के लोंगलेंग ज़िले में स्थित एक शहर है जो उस ज़िले का मुख्यालय भी है। मोकोकचुंग सबसे समीपी बड़ा शहर है।
ब्रेजिअर
ब्रेजियर (brassiere ; 'ब्रा' नाम से प्रसिद्ध) बालिकाओं एवं स्त्रियों का वस्त्र है जो स्तनों को ढ़कने, उन्हें अवलम्बन देने एवं उभारने का काम करता है। इसे हिन्दी में चोली और बांग्ला में वक्षबंधनी कहते हैं।
बाहरी वस्त्र के रूप में ब्रा
स्पोर्ट्स ब्रा का आविष्कार 1975 में ग्लैमराइज फाउंडेशन द्वारा "फ्री स्विंग टेनिस ब्रा" के साथ किया गया था। महिलाओं ने उन्हें अगले 25 वर्षों तक अन्य कपड़ों के नीचे पहना। लेकिन 10 जुलाई 1999 को, ब्रांडी चैस्टेन ने 1999 फीफा महिला विश्व कप फाइनल के अंतिम गेम में संयुक्त राज्य अमेरिका को चीन पर जीत दिलाने के लिए पेनल्टी शूटआउट में पांचवां किक लगाया। उत्सव में, उसने अपनी स्पोर्ट्स ब्रा को उजागर करते हुए अनायास ही अपनी जर्सी उतार दी। उनके इस कृत्य को कुछ लोगों द्वारा एक ऐतिहासिक घटना के रूप में माना जाता है जिसने केवल स्पोर्ट्स ब्रा पहनने को बढ़ावा दिया।
मैडोना 1980 के दशक के अंत में अपनी ब्रा की पट्टियां दिखाने वाली पहली महिलाओं में से एक थीं।1990 के दशक की शुरुआत से ऐसे कपड़े पहनना फैशन बन गया था जिनमें ब्रा की पट्टियाँ दिखाई देती थीं।
नारायणा मोड़
नारायणा मोड़  दिल्ली के रिंग मार्ग पर आने वाला एक बस स्टॉप भी है। यह स्टाप नारायणा को जाने के लिए हैं।
थॉर हेयरडाह्ल
सन १९४७ में छ: व्यक्तियों द्वारा आदिमयुग की तरह बालसा लकड़ी से बनी नाव पर, समुद्र में ३७७० समुद्री मील (६९८० किलोमीटर) की गयी यात्रा की गयी थी। इसे कॉन-टिकी अभियान कहा गया क्योंकि नाव का नाम कॉन-टिकी था। इस अभियान का नेतृत्व, थॉर हेयरडाह्ल (Thor Heyerdahl) ने किया था।
जन्म और प्रारम्भिक जीवन
थॉर हेयरडाह्ल का जन्म ६-१०-१९१४ को लार्विक, नॉर्वे (Larvik, Norway) में और मृत्यु १८-४-२००२ को कोल्ला मिकेरी, इटली (Colla Micheri, Italy) में हुई थी। उनके पिता शराब बनाने वाले और मां वैज्ञानिक थीं। उसे बचपन में जीवविज्ञान में रूची थी पर बाद में उन्होने मानव शास्त्र (Anthropology) में काम किया। उसका मन पसन्द काम था नॉर्वे के पहाड़ों की वीरानता में विचरना और वे सभ्यता से दूर जगह रहने की बात सोचते थे। वे जब ऑस्लो विश्वविद्यालय में पढ़ते थे तब उन्होंने अपनी महिला मित्र से पूछा, 'क्या तुम प्रकृति में रहना पसन्द करोगी।' उसने कहा, 'यदि यह पूरी तरह से प्रकृति के बीच हो।' दोनो ने शादी कर ली और वे पॉलीनेशियाई द्वीपों में से एक द्वीप फातु हिवा में रहने चले गये। पॉलीनेशिया अर्थात बहुत सारे द्वीप। प्रशान्त महासागर में लगभग १००० द्वीप हैं। पॉलीनेशिया शब्द पहले इन सब द्वीपों के लिए प्रयोग होता था पर अब मुख्यत: हवाई, न्यूजीलैंड (आईटीअरोआ Aotearoa) और ईस्टर द्वीप (रापा नूई) त्रिकोंण के बीच में आने वाले द्वीपों के लिए प्रयोग किया जाता हैं। मार्गयुसा द्वीप समूह पॉलीनेशिया में आते हैं। फातू हिवा, इस द्वीप समूह का सबसे दक्षिणी द्वीप है। वहां के अनुभवों को, उन्होने फातू हिवा बैक टू नेचर (Fatu Hiva Back To Nature) नामक पुस्तक में लिपिबद्ध किया है।
उनका यह प्रयोग सफल नहीं रहा वे एक साल में ही वापस आ गये पर थूर हायरडॉह्ल को वहाँ रहने पर लगा कि पॉलीनेशियाई द्वीपों में दो तरह के लोग आये हैं: एक दक्षिण पूर्वी से और दूसरे दक्षिण अमेरिका से। दक्षिण पूर्वी एशिया से लोगों के आने का सबूत था पर दक्षिण अमेरिका से आने वालों के लिये कोई सबूत नहीं था। थॉर हेयरडाह्ल ने इस इस बात को सिद्घ करने की ठान ली। इसी को सिद्ध करने के लिये कॉन-टिकी से यात्रा की गयी थी।
थॉर हेयरडाह्ल का सिद्धान्त
क्या कॉन-टिकी यात्रा ने यह सिद्घ कर दिया कि पालीनेसियन द्वीपों पर सभ्यता दक्षिण अमेरिका से भी आयी ? इस अभियान से यह तो सिद्घ हो गया कि दक्षिण अमेरिका से पॉलीनेशियाई द्वीपों तक समुद्र यात्रा हो सकती थी पर इससे यह नहीं सिद्घ हो पाया कि पॉलीनेशिया में लोग दक्षिण अमेरिका से आये। पॉलीनेशिया पर रहने वालों के डी.एन.ए. परीक्षण से यही पता चलता है कि यहां पर लोग दक्षिणी पूर्वी एशिया से आये और वैज्ञानिक इसी को सही मानते हैं।
कंदकूरु (अनंतपुर)
कंदकूरु (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
आनंद बाजार पत्रिका
आनंद बाजार पत्रिका बांग्ला भाषा का समाचार पत्र है जिसका प्रकाशन कोलकाता, नई दिल्ली एवं मुम्बई से एक साथ होता है। इसकी प्रतिदिन १२,७७,००० प्रतियाँ छपती हैं जो इसे भारत की क्षेत्रीय भाषाओं के समाचार पत्रों में सबसे बड़ा बनाती हैं।
इसी नाम से अंग्रेज़ी समाचार पत्र भी है।
[bn:আনন্দবাজার পত্রিকা]]
भारत के स्तनधारी पशुओं की सूची
भारत मे सर्वाधिक स्तनधारी जीव विश्व की तुलना में सर्वाधिक पाये जाते हैं। इनमे मुख्यतः दुधारू पशुओ मे गाय,बकरी,भेड़,भैस,ऊट आदि आते हैं।
चमगादड,व्हेल मछली,मनुष्य,कंगारू आदि भी इसी तरह के जीव है।
बदरपुर, असम
बदरपुर (Badarpur) भारत के असम राज्य के करीमगंज ज़िले में स्थित एक शहर है।
दिल्ली दरबार
दिल्ली दरबार, दिल्ली, भारत में राजसी दरबार होता था। यह इंगलैंड के महाराजा या महारानी के राजतिलक की शोभा में सजते थे। ब्रिटिश साम्राज्य चरम काल में, सन 1877 से 1911 के बीच तीन दरबार लगे थे। सन 1911 का दरबार एकमात्र ऐसा था कि जिसमें सम्राट स्वयं, जॉर्ज पंचमआये थे।
1877 का दरबार
सन 1877 का दरबार, जिसे प्रोक्लेमेशन दरबार, या घोषणा दरबार कहा गया है, 1 जनवरी 1877 को महारानी विक्टोरिया को भारत की साम्राज्ञी घोषित और राजतिलक करने हेतु लगा था। 1877 का दरबार, मुख्यतः एक आधिकारिक घटना मात्र थी, जिसमें 1903 एवं 1911 जैसी रौनक नहीं थी। इसमें लाय्टन के प्रथम अर्ल, रॉबर्ट बल्वर लाएटन, भारत के वाइसरॉय, कई महाराजा, नवाब और बुद्धिजीवी पधारे थे। इस दरबार का मुख्य बिन्दु था- ब्रिटिश ईस्ट इंडिया कंपनी से अधिकांश सत्ता परिवर्तन बर्तानिया सरकार को होना था। यही दरबार, भारत के महान परिवर्तन का आरम्भ था। इसमें स्वतंत्र भारत का अभियान, औपचारिक तौर पर आरम्भ हुआ था।
विक्टोरिया मेमोरियल, कोलकाता के अंदर महारानी विक्टोरिया के संदेश का अंश शिलालेखित है, जो कि भारत की जनता को 1877 के दरबार में प्रस्तुत किया गया था। " हमें विश्वास है, कि यह अवसर हमारे और हमारी प्रजा के बीच आपसी संबंधों को मधुर और प्रगाढ़ करने का प्रयास करेगा। इससे सभी को यह प्रतीत होगा, कि वे एक शासन के अधीन हैं, जिसमें स्वेच्छाचारिता, समान हिस्सा और न्याय सबके लिये निश्चित है; एवं उनकी खुशी का वर्धन करने, उनकी सम्पन्नता को बढ़ाने, एवं उनके हितों के संरक्षण, हमारे साम्राज्य के ध्येय और लक्ष्य सदा रहेंगे।"
स्केटर गर्ल
सार
फिल्म राजस्थान, भारत में एक किशोर आदिवासी लड़की की कहानी बताती है, जो एक तीस के बाद स्केटबोर्डिंग की खोज करती है ब्रिटिश-भारतीय लड़की एक गांव में स्केटबोर्डिंग का परिचय देती है।
दिल्ली दरबार
1877 का दरबार
सभी सम्मानित अतिथियों को महारानी को भारत की साम्राज्ञी बनने की इस घोषणा के स्मारक रूप में एक पदक भेंट किया गया था। रामनाथ टैगोर को लॉर्ड लिट्टन, भारत के वाइसरॉय द्वारा, महाराजा बनाया गया।
स्केटर गर्ल
उत्पादन
डेजर्ट डॉल्फिन शीर्षक के तहत फिल्म का निर्माण राजस्थान के उदयपुर के पास खेमपुर नामक एक गाँव में हुआ। फिल्म के केंद्रीय सेट के रूप में, निर्माताओं ने खेमपुर में राजस्थान का पहला और भारत का सबसे बड़ा स्केटपार्क बनाने का फैसला किया, जो फिल्म द बेस्ट एक्सोटिक मैरीगोल्ड होटल के लिए भी स्थान था। फिल्म ने अमेरिका, कनाडा और भारत के क्रू को एक साथ लाया। फिल्म का निर्माण 2020 की शुरुआत में पूरा हुआ।
दिल्ली दरबार
1877 का दरबार
यह वही जगमगाता दरबार था, जिसमें घर के कते हुए स्वच्छ खादी में आया एक युवक उठा और पुणे सार्वजनिक सभा की ओर से एक दृष्टांत पढ़ा। गणेश वासुदेव जोशी ने, अति शिष्ट भाषा में अपनी एक मांग पढ़ी। " हम महारानी से प्रार्थना करते हैं, कि वे भारत को वही राजनैतिक एवं सामाजिक स्तर प्रदान करें, जैसा कि उनकी ब्रिटिश प्रजा के पास है।" इस मांग से, यह कहा जा सकता है, कि एक स्वतंत्र भारत का अभियान औपचारिक तौर पर आरम्भ हो गया था।
1903 का दरबार
यह दरबार एडवर्ड सप्तम एवं महारानी एलेक्जैंड्रा को भारत के सम्राट एवं सम्राज्ञी घोषित करने हेतु लगा था। लॉर्ड कर्ज़न द्वारा दो पूरे सप्ताहों के कार्यक्रम आयोजित करवाये गये थे। यह शान शौकत के प्रदर्शन का एक बड़ा मौका था। इस धूम धाम का मुकाबला ना तो 1877 का, ना ही आनेवाला 1911 का दरबार कर पाया। 1902 के अंतिम कुछ ही महीनों में, एक निर्वासित समतल मैदान को एक सुंदर भव्य अस्थायी नगर में परिवर्तित कर दिया गया था। इसमें एक अस्थायी छोटी रेलगाड़ी प्रणाली लोगों की बड़ी भीड़ को दिल्ली के बाहर से यहां तक लाने-ले जाने हेतु चलायी गयी थी। एक पोस्ट ऑफिस, जिसकी अपनी मुहर थी। दूरभाष एवं बेतार सुविधाएं, विशेष रूप से निर्धरित वर्दी में एक पुलिस बल, तरह तरह की दुकानें, अस्पताल, मैजिस्ट्रेट का दरबार, जटिल स्वच्छता प्रणाली, विद्युत प्रकाश प्रयोजन, इत्यादि, बहुत कुछ यहां था। इस कैम्प मैदान के स्मरणीय नक्शे एवं मार्गदर्शिकाएम बांटे गये। विशेष कार्यों के लिये पदक निर्धारण, प्रदर्शनियां, अतिशबाजी एवं भड़कीले नृत्य आयोजन भी किये गये थे।
लेकिन कर्ज़न को गहन निराशा हुई, जब एडवर्ड सप्तम ने इस आयोजन में स्वयं ना आकर, अपने भाई, ड्यूक ऑफ कनाट को भेज दिया। वह बम्बई से ट्रेन से, कई बड़ी हस्तियों सहित एकदम तभी आया, जब कर्ज़न और उसकी सरकार के लोग, दूसरी दिशा से, कलकत्ता से पहुंचे। उनकी प्रतीक्षारत समूह में हीरे जवाहरातों का शायद सबसे बड़ा प्रदर्शन उपस्थित था। प्रत्येक भारतीय राजकुमार एवं राजा, सदियों से संचित जवाहरातों से सजे हुए थे। ये सभी महाराजागण भारत के सभी प्रांतों से आये हुए थे, कई तो आपस में पहली बार मिल रहे थे। वहीं भारतीय सेना ने अपने सेनाध्यक्ष (कमाण्डर-इन-चीफ) लॉर्ड किश्नर की अगुआई में परेड निकाली, बैण्ड बजाये, एवं जनसाधारण की भीड़ को संभाला। प्रथम दिन कर्जन इस धूमधाम में हाथी पर सवार महाराजाओं सहित निकले। इनमें से कई हाथियों के दांतों पर सोना मढ़ा हुआ था। दरबार की रस्म नव वर्ष के दिन पड़ी, जिसके बाद कई दिनों तक पोलो क्रीड़ा, अन्य खेल, महाभोज, बॉल नृत्य, सेना अवलोकन, बैण्ड, प्रदर्शनियों का तांता चला। इस घटना की चलचित्र स्मृति भारत के सिनेमाघरों में कई दिनों तक चली। यही शायद देश में आरम्भिक फिल्म उद्योग का कारण रहा।
आगा खां तृतीय ने इस अवसर को भारत पर्यन्त शिक्षण सुविधाओं के प्रसार के बारे में बोलने के लिये प्रयोग किया।
यह घटन अपनी पराकाष्ठ पर तब पहुंची, जब एक महा नृत्य (बॉल) सभा का आयोजन हुआ, जिसमें सभी उच्च श्रेणी के अतिथियों ने भाग लिया, एवं स्बसे ऊपर लॉर्ड एवं लेडी कर्ज़न ने अपने जगर मगर करते जवाहरातों से परिपूर्ण शाही मयूर चोगे में नृत्य किया।
1911 का दरबार
दिसंबर में महाराजा जॉर्ज पंचम एवं महारानी मैरी के भारत के सम्राट एवं सम्राज्ञी बनने पर राजतिलक समारोह हुआ था। व्यवहारिक रूप से प्रत्येक शासक राजकुमार, महाराजा एवं नवाब तथा अन्य गणमान्य व्यक्ति, सभापतियों को अपना आदर व्यक्त करने पहुंचे। सम्राट्गण अपनी शाही राजतिलक वेशभूषा में आये थे। सम्राट ने आठ मेहराबों युक्त भारत का इम्पीरियल मुकुट पहना, जिसमें छः हजार एक सौ सत्तर उत्कृष्ट तराशे हीरे, जिनके साथ नीलम, पन्ना और माणिक्य जड़े थे। साथ ही एक शनील और मिनिवर टोपी भी थी, जिन सब का भार 965 ग्राम था। फिर वे लाल किले के एक झरोखे में दर्शन के लिये आये, जहां दस लाख से अधिक लोग दर्शन हेतु उपस्थित थे।
दिल्ली दरबार मुकुट के नाम से सम्राज्ञी का एक भव्य मुकुट था। महारानी को पटियाला की महारानी की ओर से गले का खूबसूरत हार भेंट किया गया था। यह भारत की सभी स्त्रियों की ओर से महारानी की पहली भारत यात्रा के स्मारक स्वरूप था। सम्राज्ञी की विशेष आग्रह पर, यह हार, उनकी दरबार की पन्ने युक्त वेशभूषा से मेल खाता बनवाया गया था। 1912 में गेरार्ड कम्पनी ने इस हार में एक छोटा सा बदलाव किया, जिससे कि पूर्व पन्ने का लोलक (पेंडेंट) हटाने योग्य हो गया और उसके स्थान पर एक दूसरा हटने योग्य हीरे का लोलक लगाया गया। यह एक 8.8 कैरेट का मार्क्यूज़ हीरा था, जिसे कुलिनैन सप्तम बुलाया गया। यह कुलिनैन हीरे में से कटे नौ में से एक भाग से बना था। यह हार महारानी द्वारा 1953 में संभाला गया। और हाल ही में डचेस ऑफ कॉर्नवाल द्वारा एक बॉल में धारण किया गया, जहां वे एक नॉर्वेजियाई परिवार से मिलीं थीं।
आज दिल्ली का कोरोनेशन पार्क उत्तरी दिल्ली में खाली पड़ा एक मैदान मात्र है, जिसका रिक्त स्थान, दिल्ली के अतीव ट्रैफिक एवं शहरी फैलाव के बावजूद, आश्चर्यजनक है। यह अधिकतर जंगली झाड़ियों से ढंका, उपेक्षित पड़ा है। यह मैदान, यदा कदा धार्मिक आयोजनों, या नगरमहापालिका की सभाओं हेतु प्रयोग में आता है।
कुलासू-जै०-२, चौबटाखाल तहसील
कुलासू-जै०-२, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कीर्तिनगर मोड़
कीर्तिनगर मोड़  दिल्ली के रिंग मार्ग पर आने वाला एक बस स्टॉप भी है। यह स्टाप कीर्तिनगर को जाने के लिए है।
त्यौरी इस्माइलपुर गाँव, कायमगंज (फर्रुखाबाद)
त्यौरी इस्माइलपुर कायमगंज, फर्रुखाबाद, उत्तर प्रदेश स्थित एक गाँव है।
क्रिस रीड
क्रिस्टोफर मार्क वेल्स रीड (जन्म 10 अगस्त 1978) है एक अंग्रेजी क्रिकेटर, एक विकेटकिपर, जो नॉटिंघमशायर काउंटी क्रिकेट क्लब के कप्तान। अपने कैरियर के दौरान कई मौकों पर विकेट कीपर, लेकिन भूमिका लंबी अवधि के लिए पर आयोजित करने में सक्षम नहीं किया गया है | वह पहली पसंद  इंग्लैंड किया गया है।
बेनीवाल
बेनीवाल जाट गोत्र है जिसके लोग मुख्यतः राजस्थान, हरियाणा, पंजाब, महाराष्ट्र, उत्तर प्रदेश एवं मध्य प्रदेश में निवास करते हैं।
रघुराज
रघुराज,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के गोरखपुर जिले के 195 - लक्ष्‍मीपुर विधान सभा निर्वाचन क्षेत्र से अ0 भा0 जनसंघ की ओर से चुनाव में भाग लिया।
अस्तबल
अस्तबल एक इमारत होती है जिसमें पशुधन, विशेष रूप से घोड़े, रखे जाते हैं। इससे आमतौर पर उस इमारत का मतलब होता है जिसमें अलग-अलग जानवरों के लिए अलग-अलग कक्ष विभाजित हो। यह ज्यादातर खलिहान के पास बने होते हैं।
मायापुरी मोड़
मायापुरी मोड़  दिल्ली के रिंग मार्ग पर आने वाला एक बस स्टॉप भी है। यह स्टाप मायापुरी को जाने के लिए है।
21 (फ़िल्म)
21 अंग्रेज़ी भाषा की अमेरिकी फ़िल्म है। फ़िल्म में केविन स्पेसी और लॉरेंस फ़िशबर्न मुख्य भूमिका में हैं। फ़िल्म को निर्देशित निर्देशक रॉबर्ट ल्यूकॅटिक ने किया है। फ़िल्म सच्ची घटना पर आधारित है।
कथानक
मैसाचुसेट्स प्रौद्योगिकी संस्थान में गणित स्नातक के अंतिम वर्ष के छात्र बैन कैम्पबेल को हार्वर्ड मेडिकल स्कूल में प्रवेश मिल जाता है परन्तु वह स्कूल की $300,000 "असाधारण" फ़ीस वहन नहीं कर सकता। उत्तम व्यक्ति वृत्त होने के पश्चात भी उसे स्कूल द्वारा दिए जाने वाली प्रतिष्ठित रोबिनसन स्कोलरशिप के लिए अत्यधिक प्रतिस्पर्धा का सामना करना पड़ता है। स्कूल का निदेशक उसे बताता है कि यह मौका केवल उस विशेष छात्र को दिया जाता है जो उसे "चकाचौंध" कर दे और उसे अंतिम अवसर के तौर पर अपने जीवन और उससे जुड़े अनुभवो पर आधारित एक निबंध लिखने के लिए कहता है।
कृषि इंजीनियरी
कृषि उत्पादन एवं प्रसंस्करण के लिये प्रयुक्त इंजीनियरी कृषि इंजीनियरी कहलाती है। यह पशु जीवविज्ञान, पादप जीवविज्ञान, यांत्रिक इंजीनियरी, सिविल इंजीनियरी तथा रसायन इंजीनियरी को मिलाकर काम करती है।
तलोर, त्रिस्सूर
तलोर (Thalore) भारत के केरल राज्य के त्रिस्सूर नगर का एक उपनगर है।
जेरेमी बर्ज
जेरेमी बर्ज (जन्म 14 जुलाई 1984) एक इमोजी इतिहासकार है अथवा  इमोजीपीडिया के संस्थापक है और  विश्व इमोजी दिवस के निर्माता है। और व्यापक रूप से इमोजी के विशेषज्ञ के रूप में जाना  जाता है।
इमोजीपीडिया
जुलाई 2013 में, बर्ज ने इमोजी संदर्भ साइट इमोजीपीडया की शुरुआत की, यह सोचकर कि डोनट इमोजी कितने समय से अस्तित्व में था, और गूगल या विकिपीडिया पर कोई उत्तर नहीं पा रहा था। द सिडनी मॉर्निंग हेराल्ड  ने बताया कि 2017 में साइट के प्रति माह 23 मिलियन पेज व्यू थे। इमोजीपेडिया में मुख्य इमोजी अधिकारी के रूप में काम करता है साइट पर संपादकीय सामग्री की देखरेख करना और 2016 से इस भूमिका को पूर्णकालिक पर कब्जा कर लिया है.
बर्ज ने पेशेवर खिलाड़ी टोनी हॉक और साशा डिजीलियन के साथ काम किया, स्केटबोर्ड के लिए इमोजीपेडिया की नमूना छवियों की सटीकता में सुधार करने के लिए  और रॉक क्लाइंबर कैरेक्टर क्रमशः जेनकेन पत्रिका ने बताया: "जब वे एक दिन फोन पर थे, हॉक ने अपने बोर्ड की तस्वीर को मंजूरी दे दी" जिसे इमोजीपेडिया के संशोधित स्केटबोर्ड डिजाइन के आधार के रूप में इस्तेमाल किया गया था।
लेखन
बर्ज इमोजीपेडिया में नियमित समाचार योगदानकर्ता है और संदर्भ वेबसाइट पर कई प्रारंभिक इमोजी परिभाषाओं के लिए ज़िम्मेदार था। इसके अतिरिक्त उन्होंने ऐसे सिक्स कलर्स के प्रकाशनों के लिए लिखा है,  मध्यम  और इंटरनेट की समीक्षा कि.
2019 में बर्ज ने अनजाने उद्देश्यों के लिए उपयोगकर्ता द्वारा प्रस्तुत फोन नंबरों का उपयोग करके फेसबुक का मुद्दा उठाया, और 2020 में प्रत्येक कीस्ट्रोक पर उपयोगकर्ता क्लिपबोर्ड डेटा तक पहुंचने वाले टिक्टोक की पहचान की गई।
मुंडेर
मुंडेर एक भारतीय उपनाम है।
साहेब, बीबी और गैंगस्टर
साहेब, बीबी और गैंगस्टर तिग्मांशु धूलिया द्वारा निर्देशित 2011 की बॉलीवुड प्रेमकहानी, रहस्यमय, नाटक फ़िल्म है। इस फ़िल्म में जिम्मी शेरगिल, माही गिल और रणदीप हुड्डा अग्रणी भूमिकाओं में हैं। फ़िल्म 30 सितम्बर 2011 को जारी की गयी और समीक्षकों से सकारात्मक समीक्षाएं प्राप्त की। फ़िल्म उत्तर प्रदेश के एक रॉयल परिवार की कहानी सुनाती है लेकिन इसका फ़िल्मांकन गुजरात के देवगढ़ बारिया नामक स्थान पर हुआ। इस फ़िल्म की उत्तरकृति साहेब, बीवी और गैंगस्टर रिटर्न्स 2013 में जारी की गयी और उसे भी सकारात्मक समीक्षाएं मिली।
शांतिनाथ मंदिर, जैसलमेर
यह जुडवा मंदिर अपने खूबसूरत कलाकारी के लिए प्रसिद्ध है। खूबसूरत गढ़ी हुई मूर्तियाँ तथा पत्थर पर की गई नक्काशी, इस मंदिर को जैसलमेर की बहुमूल्य धरोहर बनाती है। निचलामंदिर कुंथुनाथ को समर्पित है, जो अष्टपद आधार पर बना है। शांतिनाथ की प्रतिमा मंदिर के ऊपरी भाग में स्थित है। इन मंदिरों का निर्माण जैसलमेर की चोपड़ा तथा शंखवाल परिवारों द्वारा काराया गया। मंदिर में लगे शिलालेख के अनुसार इन दोनों मंदिरों का निर्माण १४८० ई.में हुआ था। १५१६ ई. में मंदिरों के कुछ हिस्से में बदलाव व अन्य निर्माण कार्य किए गए।
यह मंदिर शिखर से युक्त है, इस शिखर के भीतरी गुंबदों में वाद्य यंत्रों को बजाती हुई व नृत्य करती हुई अप्सराओं को उत्कीर्ण किया गया है। इनके नीचे गंधर्वो की प्रतिमाएँ। मंदिर के सभा मंडप के चारों ओर स्तंभों के मध्य सुंदर तोरण बने हैं। गूढ़ मण्डप में एक सफेद आकार की दूसरी काले संगमरमर की कार्योत्सर्ग मुद्रा में मूर्तियाँ प्रतिष्ठित बनी है, इसके दोनों पार्श्वो में ११-११ अन्य तीर्थकरों की प्रतिमाएँ बनी हैं। इस कारण चौबीसी की संज्ञा दी गई है। हिन्दुओं की दो प्रतिमाएँ दशावतार और लक्ष्मीनारायण भी मंदिर में स्थापित हैं।
मंदिर के अन्य भाग में शायद ही ऐसा कोई पत्थर मिले जिसपर शिल्पकार ने कुछ-न-कुछ न उकेरा हो। हाथी, घोङा, सिंह, बंदर, फूल, पत्तियों से पूरा मंदिर आच्छादित है। नालियाँ भी मगरमच्छ के मुख के आकार की बनाई गई हैं। जैसलमेर पंचतीर्थी इतिहास के लेखक ने यहाँ उत्कीर्ण की गई कामनी स्रियों के अंग प्रत्यंग के सजीव सौंदर्य का वर्णन निम्न प्रकार किया है। चांदी सी गोल गुखाकृति, बंी विशाल भुजाएँ, चौङा ललाट, नागिन सी गूंथी बालों की लटें, तिरछे नयन, तोते की चोंच सी नाक, पतले व सुंदर होंठ, भरे हुए स्तन, पतली सपाट पिंडली व आभूषण से सजा पूरा शरीर आदि की सुक्ष्मता और भाव-भंगिमा युक्त प्रतिमाएँ वस्तु प्रभावोत्पादक है। कला की दृष्टि से इनको खजुराहो, कोणार्क व दिलवाङा में प्राप्त प्रतिमाओं के समकक्ष रखा जा सकता है।
ढाब
ढाब (Dhab) भारत के झारखंड राज्य के कोडरमा ज़िले में स्थित एक गाँव है।
पसयीह
पसयीह (Pasyih) भारत के मेघालय राज्य के पश्चिम जयन्तिया हिल्स ज़िले में स्थित एक गाँव है।
चंद्रकांता कौल
चंद्रकांता कॉल (Chandrakanta Kaul) ये चंद्रकांता अहीर के नाम से भी जानी जाती है, का जन्म २१ जनवरी १९८१ को हुआ था। चंद्रकांता जो कि एक पूर्व भारतीय महिला क्रिकेट खिलाड़ी है इन्होंने १९९५ से १९९९ तक भारतीय महिला क्रिकेट टीम के लिए ५ टेस्ट मैच खेले थे जबकि १९९३ से २००० तक इन्होंने ३३ एक दिवसीय अंतर्राष्ट्रीय मैच खेले थे।
चंद्रकांता कॉल भारतीय महिला क्रिकेट टीम के कप्तान भी रह चुकी है।
कल्वपूडिअग्रहारं (कृष्णा)
कल्वपूडिअग्रहारं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
ज़ख्मी दिल (1994 फ़िल्म)
ज़ख्मी दिल 1994 में बनी हिन्दी भाषा की फिल्म है।
प्रतियोगिता परीक्षा
प्रतियोगिता परीक्षा (competitive examination) उस परीक्षा को कहते हैं जिसे परिणाम के आधार पर परीक्षार्थियों की प्रावीण्य सूची या मेरिट लिस्ट बनती है। यदि यह परीक्षा n स्थानों को भरने के लिये की गयी है तो प्रावीण्य सूची में सबसे अधिक अंक पाने वाले पहले n अभ्यर्थियों को 'उतीर्ण' (पास) माना जाता है।
लोथा भाषा
यिमचुंगरु (Lotha) या ल्होता भारत के नागालैण्ड राज्य के कुछ भागों में लोथा समुदाय द्वारा बोली जाने वाली एक आओ भाषा है। यह विशेष रूप से वोखा ज़िले में बोली जाती है।
स्मार्ट इंडिया हैकथॉन 2017
स्मार्ट इंडिया हैकथॉन 2017 ऐसा आयोजन है जिसमे 42,000 से अधिक प्रतिभागी ,प्रधानमन्त्री नरेन्द्र मोदी की पहल पर ,तकनीकी समस्याओं की पहचान कर समाधान खोजने की कोशिश करते हैं। यह आयोजन पूरे भारत के 26 शहरों में आयोजित किया जा रहा है। प्रधान मंत्री मोदी ने स्मार्ट इंडिया हैैकथॉन में 10,000 से अधिक प्रतिभागियों को संबोधित किया था
उद्देश्य
स्मार्ट इंडिया हैकथॉन नवाचार को बढ़ावा देने के लिए मानव संसाधन विकास मंत्रालय की पहल है। प्रधानमंत्री द्वारा दिन-प्रतिदिन की समस्याओं को हल करने के लिए सूचना प्रौद्योगिकी के उपयोग में बढ़ोतरी के लिए जोर देना जिसमें छात्र एवं प्रौद्योगिकी के जानकार सहायता करें।
सम्मानित सॉफ़्टवेयर का उपयोग संबंधित मंत्रालय या विभाग द्वारा भी किया जाएगा ताकि उपयुक्त उन्नयन के साथ, यदि आवश्यक हो, तो उनके शासन प्रणाली को बेहतर बनाने के लिए किया जाएगा।
पृष्ठभूमि
स्मार्ट इंडिया हैकथॉन -2017 का 9 नवंबर, 2016 को नई दिल्ली में शुभारंभ किया गया। जिसका उद्देश्‍य छात्रों की रचनात्‍मकता और विशेषज्ञता को बढ़ावा देने के साथ-साथ 'स्टार्टअप इंडिया, स्टैंडअप इंडिया' अभियान के लिए तैयार करना, सुशासन में सुधार लाना और जीवन की गुणवत्‍ता के लिए भीड़ स्रोतों के समाधान जुटाना था। यह भारत की चुनौतीपूर्ण समस्‍याओं के नवाचारी समाधानों को भी उपलब्‍ध कराता है। 29 मंत्रालय / विभागों द्वारा पहचान की गई 598 समस्‍याओं के लिए प्राप्‍त 7531 विचारों में से 1266 विचारों का ग्रांड फिनाले के लिए चयन किया गया है। इस प्रकार स्‍मार्ट इंडिया हैकथॉन 2017 भारत में पहली व्‍यापक स्‍तर की हैकथॉन पहल है।
मेजबान
गुवाहाटी :पूर्वोत्तर क्षेत्र विकास मंत्रालय, मानव संसाधन विकास मंत्रालय के अधीन अखिल भारतीय तकनीकी शिक्षा परिषद (एआईसीटीई) के साथ मिलकर स्मार्ट इंडिया हैकथॉन -2017 के ग्रैंड फिनाले की 1 से 2 अप्रैल, 2017 को गुवाहाटी के गिरिजानंद चौधरी इंस्टीट्यूट ऑफ मैनेजमेंट एंड टेक्नोलॉजी (जीआईएमटी) में मेजबानी की।
नागपुर: श्री रामदेवबाबा कॉलेज ऑफ इंजीनियरिंग और मैनेजमेंट, नागपुर 1 और 2 अप्रैल को स्मार्ट इंडिया हैकथॉन 2017 के ग्रैंड फिनलेल में मेजबानी की। नागपुर 26 शहरों में से एक है जहां इस कार्यक्रम को एक साथ आयोजित किया गया, जिसमें 29 सरकारी विभागों के समर्थन और समन्वय थे। सड़क, परिवहन और राजमार्ग मंत्री नितिन गडकरी, 1 अप्रैल को नागपुर में आयोजित होने वाले कार्यक्रम का उद्घाटन किया , इसके बाद केंद्रीय मानव संसाधन विकास मंत्री प्रकाश जावडेकर का लाइव वेबकास्ट के जरिए दिल्ली में छात्रों को संबोधित किया। अनिल सहस्त्रबुद्धे, अध्यक्ष, एआईसीटीई, स्मार्ट इंडिया हैकथॉन और आनंद देशपांडे, स्थायी वेबकास्ट के दौरान सतत सिस्टम के प्रबंध निदेशक उपस्थित रहे।
नई दिल्ली:स्मार्ट इंडिया हैकथॉन 2017 9 नवंबर, 2016 को नई दिल्ली में मानव संसाधन विकास मंत्रालय ने विद्यार्थियों की रचनात्मकता और विशेषज्ञता का इस्तेमाल करने के लिए, 'स्टार्टअप इंडिया, स्टैंडअप इंडिया' अभियान, शासन को सुधारने के लिए, स्रोत समाधान बनाने और जीवन की गुणवत्ता और राष्ट्र निर्माण के लिए अभिनव समाधानों में योगदान करने के लिए नागरिकों को अवसर प्रदान किया।
कोच्चि:पर्यटन मंत्रालय ने 1 अप्रैल, 2017 को कोच्चि, केरल में "स्मार्ट इंडिया हैकथॉन" के ग्रैंड फाइनल की मेजबानी की, जिसमें देश भर में टेक्नोलॉजी इंस्टीटमेंट / इंजीनियरिंग कॉलेजों से 230 छात्र शामिल होने वाली 53 टीमें शामिल हैं। टूरिज्म क्षेत्र के लिए हैंकथॉन, जिसे बासेलियस इंस्टीट्यूट ऑफ टेक्नोलॉजी एंड साइंस [एमबीआईटीएस], कोठमंगलम, कोचीन में आयोजित किया गया, पर्यटन मंत्रालय द्वारा सुरक्षा क्षेत्र से संबंधित समस्या को हल करने के लिए प्रयास किये गए।
पर्यटन क्षेत्र से संबंधित समस्या व् उद्योग की आवश्यकताओं के आधार पर पर्यटन मंत्रालय द्वारा सीधे दिशानिर्देश दिए गए थे जिनका उपयोग छात्रों को नए डिजिटल समाधानों के विकास के लिए चुनौती देने के लिए किया जाएगा। नोडल सेंटर
निष्पादन
पूर्वोत्‍तर क्षेत्र विकास मंत्रालय इस पहल में एक भागीदार है और इसने 11 समस्याओं की पहचान की है, जिन पर मंत्रालय द्वारा (प्रति टीम 6 छात्र और 2 सलाहकार) के हिसाब से 31 टीमों का चयन किया है, जो जीआईएमटी गुवाहाटी में नवाचारी डिजिटल समाधान तैयार कर रही है। जीआईएमटी गुवाहाटी को देश के 26 अन्य नोडल केंद्रों में पूर्वोत्‍तर क्षेत्र का एक मात्र नोडल केंद्र बनाया गया है। दो दिवसीय आयोजन में 10,000 से अधिक प्रतिभागी ने पूरे देश में स्‍थित 26 स्‍थानों पर विभिन्‍न मंत्रालयों/विभागों द्वारा पहचान की गई समस्‍याओं के बारे में उत्‍पाद/समाधान के निर्माण के लिए 36 घंटे तक लागातर काम किया। विभिन्‍न श्रेणियों में विजेता को 1,00,000 रुपये, प्रथम रनर-अप को 75,000 रुपये और दूसरे रनर-अप को 50,000 रुपये के पुरस्‍कार दिए जाएंगे। दूसरे रनर-अप को नैस्‍कॉम के 10,000 स्टार्टअप्स कार्यक्रम का हिस्सा बनने का मौका भी मिलेगा। समापन की तैयारी के लिए, छात्रों को इस उद्देश्य के लिए नियुक्त लगभग 2110 सलाहकारों द्वारा ऑनलाइन प्रशिक्षण दिया गया था। समापन के दौरान, चयनित समूहों को 36 घंटे के लिए लॉक-इन किया जाएगा और प्रोग्रामिंग के माध्यम से समस्या समाधान के लिए पूरी तरह से डिजिटल समाधान कंप्यूटर सॉफ्टवेयर या मोबाइल एप बनाया जाएगा। 36 घंटे की नॉन-स्टॉप डिजिटल प्रोग्रामिंग प्रतियोगिता शनिवार सुबह 8 बजे से देश के 26 अलग-अलग स्थानों पर शुरू की गई, जिसमें एक केंद्रीय विभाग या मंत्रालय द्वारा संचालित प्रत्येक स्थान पर है। शीर्ष तीन टीमों को अनुक्रमे 1 लाख, 75,000 और 50,000 रुपये का पुरस्कार दिया जाएगा और इस तरह से दिए गए डिजिटल समाधान मंत्रालयों / विभागों द्वारा उपयुक्त उन्नयन के साथ अपने शासन प्रणाली में सुधार के लिए इस्तेमाल किया जाएगा। सभी पुरस्कार विजेताओं को इनोवेटिव माइंड्स के एक समुदाय के रूप में जोड़ा जाएगा। हैथॉन का उद्देश्य देश में पेटेंट के बारे में जागरूकता में सुधार करना है। विश्व बौद्धिक संपदा संगठन (डब्लूआईपीओ) के अनुसार, भारत प्रति मिलियन आबादी में 40 पेटेंट पंजीकृत करता है। विभिन्न मंत्रालयों के तहत 21 9 विभागों ने 598 समस्याएं प्रस्तुत कीं, जिनके लिए उनके पास डिजिटल समाधान नहीं है और जिसके कारण इसमें अक्षमता, राजस्व हानि और भ्रष्टाचार है।
इस क्षेत्र में 674 में से 84 टीमों ने सड़क और परिवहन समस्याओं को हल करने में अधिकतम रूचि दिखाई जिससे यह फाइनल में पहुंची थी।
टिप्पणियां
पूर्वोत्‍तर क्षेत्र विकास (स्‍वतंत्र प्रभार), प्रधानमंत्री कार्यालय, कार्मिक, लोक शिकायत और पेंशन, परमाणु ऊर्जा और अंतरिक्ष राज्‍यमंत्री डॉ जितेंद्र सिंह ने स्‍मार्ट इंडिया हैकथॉन 2017 के बारे में अपने संदेश में कहा कि उपयुक्‍त प्रौद्योगिकियों के साथ डिजिटल समाधान में पूर्वोत्‍तर राज्‍यों में विकास समाधानों को उत्प्रेरित करने की क्षमता है।
कुकुरमुत्ता (कविता)
कुकुरमुत्ता, सूर्यकांत त्रिपाठी निराला की एक प्रसिद्ध लंबी कविता है जिसमें कवि ने पूंजीवादी सभ्यता पर कुकुरमुत्ता के बयान के बहाने करारा व्यंग्य किया गया है। कुकुरमुत्ता गुलाब को सीधा भदेश अंदाज में संबोधित करता हुआ उसके सभ्यता की कलई उधेड़ता चला जाता है।
कड़ी शीर्षक